Companii

România a pierdut în ultimii ani multe proiecte mari de investiţii din cauza infrastructurii, un exemplu fiind Apple, care a renunţat la o investiţie la Braşov după ce un vicepreşedinte al companiei a făcut 7 ore cu maşina de la Bucureşti la Braşov, a spus la ZF Live Silviu Savin, partener Ascenta Management, administrator Coresi Business Park.

Apple voia sa vină în 2008-2009 la Braşov, printr-un chiriaş al Coresi, şi au fost opriţi de infrastructura Bucureşti-Braşov. Un vicepreşedinte al companiei a vrut să vină la Braşov, în perioada în care se lucra la centura Ploieşti, plus că în ziua respectivă a fost un accident pe la Câmpina. A făcut 7 ore de la aeroportul Otopeni la Braşov şi ăla a fost sfârşitul proiectului. Ar fi fost primul centrul Apple în Europa, de back-office şi suport

Ascenta Management a început lucrările la a doua etapă a proiectului Coresi Business Park, cu 18.000 mp de birouri, dintr-un total de 100.000 mp. Prima etapă are 25.000 mp, ocupaţi integral.